als_Latn dik_Latn sag_Latn
Muri i krimit bllokon integrimin!
Hëne, 20 Prill 2015 04:26
Sali Berisha
Muri i krimit bllokon integrimin! Rama Europës: Kujdes! Mos bëni shtesa kati me Shqipërinë!
Të dashur miq, vizita shumë e rëndësishme dyditore e komisionerit europian për Zgjerimin dhe Fqinjësinë, Johanes Hahn, përfundoi. Gjatë kësaj vizite, komisioneri Hahn deklaroi në media se hapja e negociatave me Shqipërinë nuk është afër. Të njëjtin mesazh mori Rama gjatë vizitës së tij në Bruksel, i cili, duke mos patur dot asnjë fjalë të mirë, asnjë premtim e asnjë siguri për hapjen e negociatave që t'u thotë nga Brukseli qytetarëve shqiptarë, u tha se problem ishte anglishtja e gazetares që guxoi t’i bënte pyetje spec atij.
Edhe sot, pas takimit, Rama, duke mos patur asnjë fjalë të mirë, asnjë premtim, asnjë siguri për t'iu thënë qytetarëve për integrimin dhe hapjen e negociatave, i tha në konferencën për shtyp komisionerit "kujdes se mos bëni rrugës shtesa kati me Shqipërinë", a thua se po fliste me Lamen dhe shtesën e katit të tij! Komisioneri bëri të qartë se pesë prioritetet janë kushtet e BE për hapjen e negociatave për Shqipërinë dhe në krye të tyre lufta kundër krimit.
Në të vërtetë hapjen e negociatave me Shqipërinë nuk e pengojnë shtesat e katit të Komisionit Europian, por e pengon muri i krimit apo muri i lidhjeve të pushtetarëve me krimin. Ky mur është ngritur nga Rama-Meta me kokainën, fabrikat e saj në Xibrakë dhe Fushëkuqe të bandave të Partisë, "Hakmarrjes për Drejtësi" dhe të Gëzim Çelës, me Nallbatin roje të fabrikës së miellit të Partisë, me vrasjet seriale të Kostandinit të Partisë dhe dënimin e tij vetëm me 9 vjet për njeri, është ngritur me Shullazin e Partisë dhe kërcënimin e tij me jetë të liderit të opozitës me porosi të Ramës, me drogën e Mark Frrokut, Planën dhe fshehjen e dosjes së tyre nga Rama, me trafikantë, kriminelë e vrasës në Parlament për t'i mbyllur gojën opozitës, me dosjen Doshi të vrasjes së dy deputetëve nga Meta.
Të dashur qytetarë, vetëm revolucioni demokratik i bazuar në guximin, trimërinë, përkushtimin dhe përgjegjësinë tuaj qytetare mund të rrëzojë murin e krimit që na largon çdo ditë e më shumë nga Europa!!
als_Latn als_Latn bos_Latn als_Latn als_Latn als_Latn als_Latn als_Latn